10 Parsonage Street - De Kothuize | Graaff Reinet Self Catering Accommodation
← 6 Parsonage Street – De Kothuize
Uitkomst Guest Farm →
10 Parsonage Street – De Kothuize | Graaff Reinet Self Catering Accommodation
Ons was baie tevrede en het heel tuis gevoel. Alles was baie gerieflik en natuurlik kraakvars en skoon linne. Ons sal 10 Parsonage Street – De Kothuize aanbeveel en self graag weer daar oorbly. Linda was / is ‘n aangename gasvrou, vriendelik en het goeie inligting rondom die dorp gegee.
‘n Aangename verrassing, skoon en netjies. Alles wat mens nodig het, ‘n huis weg van huis. Enigste negatief is die bedelaars wat mens vroeg kom wakker klop vir aalmoese. Ons sal beslis weer daar bly.
‘n Ware bederf gewees. Dankie.
Enigste klagte was dat die opwaslap en vadoek grillerig, nie op standaard, was nie. Sou graag volgende keer in ‘n eenheid met ‘n blokkie gras in die tuintjie wou tuisgaan. Ons viervoetige kinders was heel verward om op die “teëls” hul besigheid te doen. Sal beslis weer daar tuisgaan en dit nadat ons om en by alle verblyf in Graaff Reinet al beproef het. Goed gedaan!
Michelle van De Kothuize het werklik weer eens uit haar pad uit gegaan om ons te akkommodeer en self ‘n camping cot vir ons gereël. Ons sal weer daarheen terugkeer, beslis baie goeie waarde vir geld, vriendelike diens en baie netjies!
Michele van De Kothuize is die perfekte gasvrou, en haar werknemers het ons met die hartlikheid van die Karoo laat tuis voel. Hulle is duidelik trots op die plek wat aan hulle sorg toe vertrou is en put ooglopend vreugde daaruit om alles eksie-perfeksie te hê as ‘n mens arriveer. Meer tuis en tevrede kon ons nie wees nie. Hulle kyk uitstekend na hulle gaste. Die kothuis is pragtig gerestoureer en die meubels, dekor en linne laat mens voel dat jy altyd weer terug sal gaan, soos met ons die geval is. En die Pioneer Restaurant regoor die straat maak die HEERLIKSTE kos met net sulke vriendelike diens. Gerieflik, want jy kan net oor die pad rol na jou pragtige, wit hemelbed om jou roes af te slaap!
‘n Pragtige kothuis in die hart van Graaff-Reinet met veilige parkering. Die ligging is binne loopafstand van die belangrike toeriste-aantreklikhede. Die huis is keurig gemeubileer. Die kombuis is goed toegerus. Slaapkamers is gemaklik met uitstekende beddegoed en badkamers meer as voldoende. Ons het twee koue wintersaande daar oorgebly en die verhitting het ons lekker warm laat slaap. Dis jammer van die raserige kuierplek skuins oorkant die straat. Ek is seker daar kan iets daaraan gedoen word. Die een groot leemte is dat daar geen WiFi beskikbaar is nie, wat in vandag se tyd eintlik nie meer aanvaarbaar is nie.
Ons het dit baie geniet. Fantasties toegerus met ‘n mikrogolfoond en ysmasjien.
Die verblyf was wonderlik! Ons het twee nagte gebly, maar kon maklik langer tyd bestee het. Die swembad was lekker om te hê en ek het die afkoel in die middag baie geniet. Die kuierarea op die privaat stoep by die braai-area het ons baie tuis laat voel, en het die laaste aand vir ‘n lekker kuierafsluiting gesorg.
Die diens is professioneel, flink en vriendelik. Die kothuis is pragtig en toegerus met absoluut alles wat ‘n mens nodig het … selfs ‘n bondel hout en vuuraanstekers om mee te braai! Die ligging is ideaal, want dit is binne stapafstand van al die historiese juwele van Graaff-Reinet en die beste eetplekke af. Ons kan hierdie oulike kothuisie ten sterkste aanbeveel. Baie dankie Michele aan jou en jou personeel. Julle sien ons verseker weer!
Ek het dit geniet om in ‘n historiese huisie te kon bly. Die eienaars het gesorg vir alles. Die atmosfeer en goed toegeruste kombuis. Sal graag langer daar wou bly.
10 Parsonage Street Graaff-Reinet 6280 Eastern Cape